CELEX: 62020TN0219
Language: el
Date: 2020-04-15 00:00:00
Title: Υπόθεση T-219/20: Προσφυγή της 15ης Απριλίου 2020 — JK κατά Επιτροπής

22.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/32
            
         
      Προσφυγή της 15ης Απριλίου 2020 — JK κατά Επιτροπής
      (Υπόθεση T-219/20)
      (2020/C 209/43)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: JK (εκπρόσωπος: N. de Montigny, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 5ης Ιουνίου 2019 του διευθυντή της ΓΔ Προϋπολογισμού και Διοίκησης, Ανθρώπινων Πόρων και Ασφάλειας της Ευρωπαϊκής Υπηρεσίας Εξωτερικής Δράσης (ΕΥΕΔ) με την οποία απορρίφθηκε η από 5 Φεβρουαρίου 2019 καταγγελία του βάσει του άρθρου 24 του ΚΥΚ·
               
            
                  —
               
               
                  να ακυρώσει τη σιωπηρή απορριπτική απόφαση της αρμόδιας για τους διορισμούς αρχής (ΑΔΑ) της Επιτροπής με την οποία απορρίφθηκε η από 5 Φεβρουαρίου 2019 καταγγελία του βάσει του άρθρου 24 του ΚΥΚ·
               
            
                  —
               
               
                  να ακυρώσει, στο μέτρο που η απόφαση αυτή αποτελεί συνέχεια σιωπηρής απόρριψης, την απορριπτική απόφαση της από 4 Σεπτεμβρίου 2019 διοικητικής ένστασης του προσφεύγοντος η οποία του κοινοποιήθηκε στις 6 Ιανουαρίου 2020 από τον διευθυντή της ΓΔ Προϋπολογισμού και Διοίκησης, Ανθρώπινων Πόρων και Ασφάλειας·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής ο προσφεύγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 12α του Κανονισμού υπηρεσιακής κατάστασης των υπαλλήλων της Ευρωπαϊκής Ένωσης (στο εξής: ΚΥΚ), πλάνη περί το δίκαιο κατά την εκτίμηση της έννοιας της παρενόχλησης και ειδικότερα κατά την εκτίμηση της έννοιας αυτής υπό το πρίσμα του καθήκοντος αρωγής που φέρει το όργανο κατ’ εφαρμογήν του άρθρου 24 του ΚΥΚ και πλάνη περί το δίκαιο εκ μέρους της ΑΔΑ κατά την απόρριψη της καταγγελίας, πριν ληφθεί οποιαδήποτε πρωτοβουλία για την κίνηση διοικητικής έρευνας, όσον αφορά τη σημασία της απόδειξης των στοιχείων που προσκόμισε προς στήριξη της καταγγελίας του.
               
            
                  2.
               
               
                  Με τον δεύτερο λόγο προβάλλεται πρόδηλο σφάλμα εκτίμησης των στοιχείων που προσκομίστηκαν προς στήριξη της αιτήσεως αρωγής λαμβανομένου υπόψη του ότι ο προσφεύγων προσκόμισε με την καταγγελία του επαρκή στοιχεία τα οποία ήταν ικανά να αποδείξουν το υποστατό των επιθέσεων τις οποίες δέχθηκε.